  Анжелика Тихонова корреспондент Удмуртиысь удмурт кылэз тодӥсь но дышетӥсь покчи пиналъёсты «Пичи Чеберайёс но Батыръёс» элькун вожвылъяськонэ пыриськыны ӧтё. Туэ 1-4 классын дышетскись пиналъёслэсь но куриськонъёссэс возьмало, ивортӥз Калыкъёслэн эшъяськон юртсылэн пресс-службаез. Озьы ик вожвылъяськонэ Россиысь мукет улосвылъёсысь но кунгож сьӧрысь удмурт кылэз дышетӥсь пиналъёсты возьмало. Конкурс удмурт кылын онлайн амалэн ортчоз. Нырысетӥ люкетэз 20-тӥ шуркынмонозь кыстӥськоз. Пыриськисьёс асьсэ но гуртсы (карзы) сярысь веранэн, кырӟанэн, кылбурен яке вашкала удмурт арбериослэн историенызы тодматонэн видеозапись келяны кулэ. Куриськонъёсты 20-тӥ коньывуонозь кутозы. Вожвылъяськонэн куронъёсыныз пыр-почгес  но  тодыны луэ.  Вормисьёсты (60 адямиез) Удмуртиысь Калыкъёслэн эшъяськон юртазы Выль ар шулдыръяськонэ ӧтёзы но кузьымъёсын, дипломъёсын пусъёзы Тодэ вайытом, 2020-тӥ арын «Пичи Чеберайёс но Батыръёс» элькун вожвылъяськон нырысьсэ онлайн амалэн ортчиз. Конкурсэ Удмуртиысь 170 нылпи садъёс пыриськизы.  Ватсалом, фестиваль-вожвылъяськонэз «Удмурт нылкышно кенеш» огазеяськон »Удмурт кенешен»но Удмуртиысь Калыкъёслэн эшъяськон юртэнызы валче элькунысь йӧскалык политикая министерство юрттэмен радъя.  Тегъёс: Ижкар Удмуртия вожвылъяськон пиналъёс удмуртъёс удмурткыл  